1. Hvor er du vokset op? - På Bornholm. I byen Allinge. 2. Hvem består din nærmeste familie af? - Min mor, far, storesøster og kæreste. 3. Hvornår begyndte du på din sport? - Jeg startede, da jeg var seks år gammel. 4. Hvorfor er din sportsgren så fed at dyrke? - Fordi man skal besidde mange aspekter som atlet. 5. Hvem udover dig selv har størst andel i, at du er nået så langt med din sport som du er? - Min familie. 6. Hvad er dit yndlingssted i Nordjylland? - Min træner Allans hus i Skagen. Der bor vi altid, når vi spiller ligakampe. Der er både lækker kaffe og spabad. 7. Hvad laver du helst, når du ikke dyrker din sport? - Læser indonesisk, spiller golf og er sammen med venner. 8. Hvis du kunne forbedre verden på ét punkt, hvad ville det så være? - Fjerne alle Facebookdiskussioner. 9. Hvad har været det bedste og værste ved corona-epidemien? - Det bedste har været afbrækket fra vores meget intense sportskarrierer. Det værste har været ikke at kunne besøge min mormor i en lang periode. 10. Hvad kunne du godt tænke dig at lave, når din sportskarriere er slut? - Jeg kunne godt tænke mig at drive en lille kaffebar på Bornholm om sommeren og arbejde som badmintontræner for dygtige spillere.

Opsummering:
Mathias Christiansen spiller til daglig i Vendsyssel Elite Badminton, men den næste tid er træningen i Skagen byttet ud med badmintonbanerne ved OL i Tokyo. Vi tegner her et lille portræt af den første "nordjyde" i OL-aktion.